รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดหาที่ดิน  และการบริหารจัดการ ครั้งที่ 1/2560 ติดตามความคืบหน้าการจัดหาที่ดินในพื้นที่เขตพัฒนาเศรษฐกิจพิเศษ
วันอาทิตย์ที่ 5 กุมภาพันธ์ 2560
รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดหาที่ดิน  และการบริหารจัดการ ครั้งที่ 1/2560 ติดตามความคืบหน้าการจัดหาที่ดินในพื้นที่เขตพัฒนาเศรษฐกิจพิเศษ
รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดหาที่ดิน  และการบริหารจัดการ ครั้งที่ 1/2560 ติดตามความคืบหน้าการจัดหาที่ดินในพื้นที่เขตพัฒนาเศรษฐกิจพิเศษ
วันนี้ (3ก.พ.60)เวลา13.30น. ณ ห้องประชุม1ศาลาว่าการกระทรวงมหาดไทยพลเอกอนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมคณะอนุกรรมด้านการจัดหาที่ดินและการบริหารจัดการ ครั้งที่1/2560เพื่อติดตามความคืบหน้าในเรื่องการจัดหาที่ดินและการใช้ประโยชน์ที่ดินในเขตพัฒนาเศรษฐกิจพิเศษ และหารือเกี่ยวกับการดําเนินการเรื่องการใช้ประโยชน์ที่ดินในเขตพัฒนาเศรษฐกิจพิเศษ เพื่อนําเสนอต่อคณะกรรมการนโยบายเขตพัฒนาเศรษฐกิจพิเศษ (กนพ.) เพื่อพิจารณาต่อไป โดยมี ผู้บริหารของกระทรวงมหาดไทย ผู้แทนจากหน่วยงานที่เกี่ยวข้อง อาทิ กรมธนารักษ์ สํานักงานคณะกรรมการพัฒนาการเศรษฐกิจและสังคมแห่งชาติ การนิคมอุตสาหกรรมแห่งประเทศไทย สภาหอการค้าแห่งประเทศไทย ผู้ว่าราชการจังหวัดในพื้นที่เขตพัฒนาเศรษฐกิจพิเศษ10จังหวัด ได้แก่ จังหวัดตาก สระแก้ว ตราด มุกดาหาร สงขลา กาญจนบุรี เชียงราย หนองคาย นครพนม และนราธิวาส นอกจากนี้ยังได้มีการประชุมผ่านระบบVideo Conferenceไปยัง10จังหวัดด้วย
สําหรับการประชุมในวันนี้ที่ประชุมได้พิจารณาเรื่องการบริหารจัดการที่ดินราชพัสดุที่ได้มาตามคําสั่งหัวหน้า คสช. ที่74/2559ในเขตพัฒนาเศรษฐกิจกาญจนบุรี และนครพนม (กรมธนารักษ์) โดยที่ประชุมฯ ได้มีมติให้ความเห็นชอบในเรื่องการพัฒนาที่ดินในเขตพัฒนาเศรษฐกิจพิเศษทั้ง2แห่ง ดังนี้1.เห็นชอบให้กรมธนารักษ์ดําเนินการในเรื่องที่เกี่ยวข้องตามอํานาจหน้าที่ในการกําหนดกรอบหลักเกณฑ์การพิจารณาให้เอกชน หรือ การนิคมอุตสาหกรรมแห่งประเทศไทย (กนอ.)เช่าที่ดินราชพัสดุที่ได้มาตามคําสั่ง คสช.ที่74/2559รวมทั้งการกําหนดวิธีการกํากับดูแลผู้ที่จะเข้ามาลงทุนและพัฒนาพื้นที่ 2. ในการบริหารจัดการในที่ดินดังกล่าวเห็นชอบให้กรมธนารักษ์ กําหนดอัตราผลประโยชน์ตอบแทนการเช่าที่ราชพัสดุ เขตพัฒนาเศรษฐกิจพิเศษกาญจนบุรี และเขตพัฒนาเศรษฐกิจพิเศษนครพนม โดยเทียบเคียงหลักเกณฑ์การคิดอัตราค่าเช่า และค่าธรรมเนียมการจัดหาประโยชน์ในที่ราชพัสดุตามระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ.2552ซึ่งคาดว่าการบริหารจัดการที่ดินดังกล่าวอย่างเหมาะสมจะสามารถดึงดูดนักลงทุนที่สนใจให้เข้ามาลงทุนและสามารถดําเนินการได้ตามแผนที่วางไว้
นอกจากนี้ ที่ประชุมได้มีการติดตามความคืบหน้าการดําเนินงานเกี่ยวกับที่ราชพัสดุที่จัดหามาเพื่อใช้ประโยชน์ในเขตพัฒนาเศรษฐกิจพิเศษในจังหวัดอื่นๆ ซึ่งมีความคืบหน้าตามแผนงานที่วางไว้ เช่น ในพื้นที่เขตพัฒนาเศรษฐกิจพิเศษมุกดาหารได้มีการจ่ายค่าเยียวยาให้แก่ผู้ได้รับผลกระทบเรียบร้อยแล้ว เขตพัฒนาเศรษฐกิจพิเศษจังหวัดตราด กรมธนารักษ์ได้จัดให้ บริษัท พร็อพเพอร์ตี้ เพอร์เฟค จํากัด (มหาชน) เช่าที่ดินราชพัสดุเขตพัฒนาเศรษฐกิจพิเศษตราด โดยได้จัดทําสัญญาเช่าแล้วเมื่อวันที่23พฤศจิกายน2559พื้นที่เขตพัฒนาเศรษฐกิจพิเศษหนองคายและมุกดาหารอยู่ระหว่างดําเนินการเปิดประมูลสรรหาผู้ลงทุนในพื้นที่คาดว่าจะจัดสรรหาได้แล้วเสร็จภายในเดือนกรกฎาคมนี้ เขตพัฒนาพิเศษสงขลาอยู่ระหว่างการแก้ไขปัญหาราษฎรที่บุกรุกในพื้นที่ราชพัสดุ เขตเศรษฐกิจพิเศษจังหวัดตากอยู่ระหว่างการเจรจาต่อรองเพื่อให้ข้อยุติและกําหนดแนวทางการจ่ายเงินช่วยเหลือราษฎรที่ได้รับผลกระทบต่อไป โดยหลังจากนี้คณะอนุกรรมการด้านการจัดหาที่ดินฯ จะได้เร่งดําเนินการในส่วนที่เกี่ยวข้องเพื่อจัดทําข้อสรุปเสนอต่อคณะกรรมการนโยบายเขตพัฒนาเศรษฐกิจพิเศษ (กนพ.)พิจารณาต่อไป.
ครั้งที่17/2560